નવી દિલ્હી: પાકિસ્તાનના પૂર્વ રાષ્ટ્રપતિ પરવેઝ મુશર્રફે ભારત સામે નિશાન તાકયું છે. તેમણે એવો આક્ષેપ કર્યો છે કે ભારતનું વલણ નકારાત્મક છે. તેમણે ખાસ કરીને વડા પ્રધાન નરેન્દ્ર મોદી સામે નિશાન તાકતાં જણાવ્યું હતું કે મોદી પાકિસ્તાન સાથે મૈત્રીભર્યા સંબંધો લઇને આગળ વધી રહ્યા નથી. મુશર્રફે આ અગાઉ પણ નરેન્દ્ર મોદી પર પ્રહારો કર્યા હતા. પાકિસ્તાનમાં આપેલા ઇન્ટરવ્યૂમાં મુશર્રફે વડા પ્રધાન નરેન્દ્ર મોદી પર પ્રહારો કરતાં જણાવ્યું છે કે મોદી પાકિસ્તાન અને મુસ્લિમો સામે વેર વાળી રહ્યા છે. તેમણે જણાવ્યું હતું કે અમે ભાજપ અને કોંગ્રેસ બંને સાથે કામ કર્યું છે. એ વખતે ભારતમાં અત્યારે છે તેવી સ્થિતિ ન હતી. અત્યારે જે કંઇ થઇ રહ્યું છે તે પક્ષનો નહીં, પરંતુ વ્યકિતગત મુદ્દો છે.